Ford testează un upgrade al instalaţiei de încălzire cu scopul de a distruge coronavirusul.
Ford propune dezinfectarea maşinilor prin ridicarea temperaturii habitaclului. Inginerii companiei americane au modificat sistemul de încălzire. Luaţi coronavirusul şi băgaţi-l la dubă – ar putea spune poliţiştii americani. Sună a glumă, dar nu este!
Ford, producătorul de autovehicule care echipează poliţia americană cu maşini de patrulare şi intervenţie, a venit cu o idee la prima vedere foarte…fierbinte. Ford testează pe maşinile de poliţie un upgrade al instalaţiei de încălzire cu scopul de a distruge coronavirusul. Inginerii companiei americane au modificat sistemul de încălzire astfel încât maşinile să se dezinfecteze la schimbarea turelor poliţiştilor 15 minute la 56 de grade, la schimbarea turelor, sunt îndeajuns pentru dezactivarea virusului, spun ei! Ford a notat că tehnologia nu va fi disponibilă pentru clienţi, ci momentan doar pentru maşinile de poliţie.